Ιουλία Τσέτη

μικρογραφία

Η Ιουλία Τσέτη (Αθήνα, 7 Οκτωβρίου 1959), είναι Ελληνίδα φαρμακοποιός με μεταπτυχιακές σπουδές (MSc). Από το 2010, είναι Πρόεδρος και CEO του Ομίλου Φαρμακευτικών Επιχειρήσεων Τσέτη (ΟΦΕΤ) ο οποίος περιλαμβάνει τις βιομηχανίες UΝΙ-PΗΑΡΜΑ, InterMed, UniHerbo και την εμπορική εταιρία στην Κύπρο PharmaBelle. 

 Βιογραφικό 
Γεννήθηκε στην Αθήνα και αποφοίτησε από το τμήμα φαρμακευτικής του Εθνικού Καποδιστριακού Πανεπιστημίου Αθηνών (ΕΚΠΑ) και του τμήματος Βιοφαρμακευτικής του Πανεπιστημίου του Manchester.  

Μέχρι σήμερα συνεχίζει τη δυναμική και ιστορική πορεία που χάραξε ο πατέρας της Κλέων Τσέτης, φαρμακοποιός, ερευνητής και βιομήχανος, ο οποίος έθεσε τα θεμέλια της UΝΙ-PΗΑRΜΑ το 1963. Από το 2010 είναι Πρόεδρος και Διευθύνουσα Σύμβουλος (CEO) του Ομίλου Φαρμακευτικών Επιχειρήσεων Τσέτη (ΟΦΕΤ) ο οποίος περιλαμβάνει τις βιομηχανίες UΝΙ-PΗΑRΜΑ, InterMed, την πρότυπη μονάδα εκχύλισης φαρμακευτικών φυτών ελληνικής βιοποικιλότητας στα Οινόφυτα UniHerbo και την εμπορική εταιρία στην Κύπρο PharmaBelle.   

Σήμερα ο ΟΦΕΤ απασχολεί πλέον των 700 εργαζόμενων, διαθέτει υπερσύγχρονες εγκαταστάσεις στην Κηφισιά  και εξάγει σε πλέον των 77 χωρών. Έχει διατελέσει πρώτη Πρόεδρος του UN Global Compact Network Greece, Γενική Γραμματέας στο ΔΣ του ΣΕΒ και είναι Επίτιμη Διδάκτωρ του Τμήματος Φαρμακευτικής της Σχολής Επιστημών Υγείας του Πανεπιστημίου Αθηνών και Πατρών.  

Οι βιομηχανίες UΝΙ-PHARMA & InterMed αποτελούν από το 2016 υπερήφανα μέλη του UN Global Compact - Οικουμενικού Συμφώνου των ενωμένων Εθνών, λειτουργώντας ως παράδειγμα καλής επιχειρηματικής πρακτικής της χώρας.

Η UNI-PHARMA την 1η Νοεμβρίου 2023, διακρίθηκε ως μία από τις 6 πιο ανταγωνιστικές επιχειρήσεις της χώρας - GROWTH WINNER - από τις GRANTTHORNTON & EUROBANK, σε σύνολο 8.000 επιχειρήσεων.

Οι βιομηχανίες UNI-PHARMA & InterMed, έχουν διακριθεί επί τρεις συνεχόμενες χρονιές - 2023, 2024 & 2025 - ως Κορυφαίοι Εργοδότες - TOP EMPLOYERS, από τον ανεξάρτητο Οργανισμό Πιστοποίησης Top Employer Institute.

 Βραβεύσεις 
Έχει βραβευθεί επανειλημμένως από ελληνικούς και ξένους πιστοποιημένους φορείς οδηγώντας τον Όμιλο ΟΦΕΤ σε σημαντικά επιτεύγματα, όπως την υλοποίηση διαρκών επενδύσεων, τη συνεχή ανάπτυξη του κύκλου εργασιών, την εμπορική δραστηριότητα σε πέραν των 77 χωρών του εξωτερικού, την αύξηση των θέσεων εργασίας, την κοινωνική προσφορά της αλλά και την απόκτηση σημαντικού αριθμού διακρίσεων, εθνικών και διεθνών διπλωμάτων ευρεσιτεχνίας.   

Υπό την ηγεσία της, ο ΟΦΕΤ συμμετέχει σε πληθώρα ερευνητικών προγραμμάτων και με τη διενέργεια σημαντικών έργων ψηφιακού μετασχηματισμού και αυτοματοποίησης έχει εισέλθει δυναμικά στην 4η Βιομηχανική επανάσταση. 

Στις 8 Οκτωβρίου 2024 στο πλαίσιο της διεθνούς έκθεσης CPHI στο Μιλάνο, η κυρία Τσέτη, έλαβε την παγκόσμια διάκριση «WOMAN of the YEAR», στο πεδίο της παγκόσμιας φαρμακοβιομηχανίας, για την αφοσίωσή της στην καινοτομία και τη βιώσιμη ανάπτυξη. 

 Κοινωνική Προσφορά 
Η Ιουλία Τσέτη έχει συστήσει την Αστική, Μη Κερδοσκοπική Εταιρία Κλέων Τσέτης , για την προώθηση των επιστημών υγείας και του πολιτισμού, υποστηρίζοντας έμπρακτα το έργο των πανεπιστημίων, των ακαδημαϊκών και ερευνητικών κέντρων, όπως επίσης και τις νέες γενιές επιστημόνων με χορηγίες υποτροφιών.  

Το 2020 στην πιο κρίσιμη στιγμή της πανδημίας του SARS CoV-2, υλοποίησε τέσσερις μεγάλες δωρεές προς το Ελληνικό και Κυπριακό υγειονομικό σύστημα καθώς και προς τις Κινητές Ομάδες Υγείας του ΕΟΔΥ , προσφέροντας συνολικά εκατομμύρια δόσεις Unikinon (με δραστική ουσία την χλωροκίνη)  και χιλιάδες λίτρα αντισηπτικών.  

Παράλληλα ο ΟΦΕΤ τρέχει εδώ και χρόνια ανθρωποκεντρικές δράσεις που εντάσσονται στην ευρύτερη στρατηγική εταιρικής κοινωνικής ευθύνης του, με άξονες την προστασία του περιβάλλοντος, την στήριξη κοινωνικών ευπαθών ομάδων και την στήριξη της νέας γενιάς και της επιστήμης.  

Οι εθελοντικές αιμοδοσίες που οργανώνει, η Αποστολή Ζωής με επισκέψεις σε άγονες περιοχές της Ελλάδας, ενημέρωση και διαγνωστικές εξετάσεις , σε συνεργασία με την Ελληνική Ενδοκρινολογική Εταιρία και κατά τόπους οδοντιατρικούς και Φαρμακευτικούς συλλόγους, η συνεργασία με την MKO Με Οδηγό τον Διαβήτη και συμμετοχή στο Magic DiabetesBus , το Science on the Go , μεγάλα περιβαλλοντικά προγράμματα υπό τον τίτλο U & I Green και Save the Sea, η συνεργασία με την Axion Hellas και το Άλμα Ζωή , στηρίζοντας τις γενναίες γυναίκες με καρκίνο του μαστού και οι υποτροφίες του Ιδρύματος ΑΜΚΕ σε νέους επιστήμονες και φοιτητές, αποτελούν κορυφαίες δράσεις κοινωνικής υπευθυνότητας του Ομίλου. 

 Παραπομπές 

__ΜΕΠΠ__
__ΕΥΡΕΤΗΡΙΟ__

Κατηγορία:Έλληνες επιχειρηματίες